1. Osapuolet

Tämän sopimuksen osapuolet, ohjaaja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nimi + sotu) ja seura Raision Jumpparit ry, ovat tänään sopineet seuraavaa:

2. Sopimuksen tarkoitus ja sopimuskausi

Tämän sitoumuksen tarkoitus on sopia niistä velvoitteista ja oikeuksista, joita ohjaajalla on seuraan nähden. Seuran tarkoituksena on varmistaa, että seuran ryhmällä on ohjaaja koko toimintakauden ajan.

Sopimus koskee jumppakausia ajalla **28.8.2023-31.5.2024.** Sopimus astuu voimaan syyskauden alusta ja päättyy kevätkauden viimeiseen harjoituskertaan. Allekirjoituksen voi tehdä myös sähköpostitse.

3. Seuran velvollisuudet

Seura sitoutuu kokoamaan jumpparyhmän, hakee harjoitusvuorot kaupungilta ja antaa ohjaajalle mahdollisuuden osallistua kursseille, jotka sovitaan erikseen anomuksesta. Tapaturmien varalta ohjaaja on vakuutettu seuran puolesta. Seura korvaa ohjaajalle koulutustason mukaisen korvauksen pidetyistä tunneista. Huom. Palkkionmaksun edellytyksenä on koulutustietojen, ohjausilmoituksen sekä viimeisimmän verokortin toimittaminen seuralle aina puolivuosittain. Seuran uusien ohjaajien tulee toimittaa rikostaustan selvitys seuralle ennen työn alkua. Syyskauden palkkionmaksu tapahtuu tammikuun viim. päivä ja kevätkauden syyskuun viim. päivä. Vastuuohjaaja on velvollinen toimittamaan tuntien läsnäololistan seuralle erikseen pyydettyyn päivämäärään mennessä.

**Sovittu palkka alkaen 28.8.2023 \_\_\_\_\_\_\_ eur/ohjauskerta.**

Mahdollinen lisämaininta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ohjaajan velvollisuudet

Ohjaaja vastaa ryhmän/ryhmien pitämiensä tuntien suunnittelusta, ohjauksesta, ryhmän/ryhmien osallistujien tiedottamisesta kauden aikana sekä ilmoittautujalistojen tarkastuksesta. Ohjaaja osallistuu seuran järjestämiin ohjaajatapaamisiin ja hänelle tarkoitettuihin koulutuksiin ja noudattaa toiminnassaan lajin ja seuran sääntöjä, ohjeistusta ja eettisiä periaatteita. Ohjaaja edustaa seuraa myös seuran yhteisissä tapahtumissa. Ohjaaja sitoutuu noudattamaan ohjaajien ja valmentajien yhteisesti sovittuja pelisääntöjä (Ohjaajien ja valmentajien pelisäännöt >> <https://www.raisionjumpparit.fi/raju/seuratouhukkaan-materiaalipankki/ohjaajille-ja-valmentajille/>). Lasten ja nuorten ohjaaja laatii yhdessä oman ryhmänsä kanssa yhteiset pelisäännöt kunkin kauden alussa. Ohjaaja on velvollinen hankkimaan hänelle järjestetyn liikuntapaikan avaimen hyvissä ajoin ennen kauden alkua Kerttulan liikuntahallilta, panttaamalla sen 50 euron edestä henkilökohtaiseen käyttöönsä. Ohjaaja sitoutuu pyydettäessä toimittamaan korvausta vastaan oman ryhmänsä käyttöön liveharjoittelua korvaavaa etäharjoittelumateriaalia, esimerkiksi poikkeusolotilanteesta johtuen.

Tässä sopimuksessa noudatetaan Raision Jumpparien yhteisiä työsääntöjä (Liite 1).

5. Sopimuksen päättäminen

Sopimus päättyy viimeistään yllä mainittuna ajankohtana tai kun asiasta yhdessä sopimuspuolten kesken sovitaan.

Tätä sopimusta on tehty kaksi samansisältöistä kappaletta, yksi kummallekin sopijaosapuolelle.

Raisiossa \_\_\_\_ /\_\_\_\_ 2023 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Ohjaajan allekirjoitus Raision Jumpparien puolesta  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
ohjaajan huoltaja (alle 15-vuotiaiden ohjaajien huoltajan allekirjoitus)